CELEX: 32010R0156
Language: hu
Date: 2010-02-24 00:00:00
Title: A Bizottság 156/2010/EU rendelete ( 2010. február 24. ) a kvótán felüli cukorra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, a kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről

25.2.2010   
            
            
               HU
            
            
               Az Európai Unió Hivatalos Lapja
            
            
               L 48/11
            
         A BIZOTTSÁG 156/2010/EU RENDELETE
   (2010. február 24.)
   a kvótán felüli cukorra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, a kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 7e. cikkére, összefüggésben 9. cikke (1) bekezdésével,
   mivel:
   
               (1)
            
            
               Az 1234/2007/EK rendelet 61. cikke első albekezdésének d) pontja szerint azt a cukormennyiséget, amelyet a rendelet 56. cikkében említett kvótán felül állítottak elő, csak a Bizottság által megállapított mennyiségi korlátozáson belül lehet exportálni.
            
         
               (2)
            
            
               A kvótán felül előállított cukor kivitelére a 2009/2010. gazdasági évre alkalmazandó újabb mennyiségi határ megállapításáról szóló, 2010. február 3-i 94/2010/EU bizottsági rendelet (3) megállapítja a fent említett korlátozást.
            
         
               (3)
            
            
               A kiviteliengedély-kérelmekben szereplő cukormennyiség meghaladja a 94/2010/EU rendeletben megállapított mennyiségi korlátozás mértékét. Ezért indokolt a 2010. február 15. és 2010. február 19. között kérelmezett mennyiségekre százalékos elfogadási arányt megállapítani. Valamennyi 2010. február 22. után benyújtott, cukorra vonatkozó kiviteliengedély-kérelmet ennek megfelelően helyénvaló elutasítani, és a kiviteliengedély-kérelmek benyújtását felfüggeszteni,
            
         ELFOGADTA EZT A RENDELETET:
   1. cikk
   (1)   A kvótán felüli cukorra vonatkozó kiviteli engedélyeket a 2010. február 15. és 2010. február 19. között benyújtott kérelmekben szereplő mennyiségekhez képest 38,647912 %-os elfogadási aránnyal módosított mennyiségekre kell kibocsátani.
   (2)   A 2010. február 22-én, 23-án, 24-én, 25-én és 26-án benyújtott, kvótán felüli cukorra vonatkozó kiviteliengedély-kérelmek elutasításra kerülnek.
   (3)   A kvótán felüli cukorra vonatkozó kiviteliengedély-kérelmek benyújtását a 2010. március 1-jétől2010. szeptember 30-ig terjedő időszakra fel kell függeszteni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 24-én.
      
         
            a Bizottság részéről, az elnök nevében,
         
         Jean-Luc DEMARTY
         
            mezőgazdasági és vidékfejlesztési főigazgató
         
      
   
   
      (1)  HL L 299., 2007.11.16., 1. o.
   
      (2)  HL L 178., 2006.7.1., 24. o.
   
      (3)  HL L 32., 2010.2.4., 2. o.